उन्होंने बताया कि जब सूर्य मेष राशि पर आता है, तो कहा जाता है कि सूर्य मेष राशि पर है। इस प्रकार प्रत्येक ग्रह का परिभ्रमणकाल भिन्न-भिन्न होता है। जैसे जब सूर्य मेष से वृषभ राशि अथवा एक राशि से दूसरी पर जाता है, तो एक माह का समय लेता है। चंद्रमा का एक राशि से दूसरी राशि का परिभ्रमणकाल 27 दिन तीन घंटे का होता है। ठीक इसी प्रकार देवगुरू बृहस्पति 11 वर्ष 11 माह 27 दिन का समय पूरे राशि चक्र का भ्रमण करने में लेते हैं। अर्थात मेष इत्यादि 12 राशियों से गुजरते समय जब वापिस मेष में आते हैं, तो 4332 दिन पांच घंटे का समय लेते हैं। मोटे तौर पर इसे 12 वर्ष कहा जाता है। अत: यह समय छह कुंभ पर्वो के बाद एक वर्ष का अंतराल कम देता है। अर्थात प्रत्येक सातवां कुंभ पर्व एक वर्ष पहले ही आता है, 12 वर्षो के पश्चात नहीं।